Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11320

c) a 2. Annex-ben ismertetett pirotechnikai vészjelzések előállítására szolgáló eszközökkel. 4.3.2.2 A szárazföldtől az autórotációs távolságon kívül, azonban a felelős állam illetékes hatósága által megállapított távolságon belül üzemelő 3. teljesítmény osztályú forgószárnyas légijárművet szereljék fel a fedélzeten tartózkodó minden személy részére ülőhelyéről vagy fekvőhelyéről azonnal hozzáférhető helyen tárolt mentőmellénnyel vagy egyéb megfelelő egyéni úszóeszközzel. 2007/70/II. szám Megjegyzés: A 4.3.2.2 pontban ismertetett szárazföldtől számított távolság meghatározása alkalmával vegyék figyelembe a környezeti körülményeket, valamint a kutató és mentő szolgálat (SAR) igénybevételének lehetőségeit. 4.3.2.3 A 4.3.2.2 pontban meghatározott távolságon túl üzemelő 3. teljesítmény osztályú forgószárnyas légijárművet szereljék fel a 4.3.2.1 pont előírása alapján szükséges vészhelyzeti felszereléssel. 4.3.2.4 A 2. és 3. teljesítmény osztályú forgószárnyas légijármű esetében, ha az olyan helikopter repülőtéren száll fel vagy le, ahol a járató államának véleménye szerint a felszállási vagy leszállási útvonal olyan hosszan vezet vízfelszín felett, hogy az esetleges rendellenes üzemelés vagy repesemény alkalmával vízreszállás valószínű, a forgószárnyas légijárművet szereljék fel legalább a 4.3.2.1 a) pont előírása alapján szükséges vészhelyzeti felszereléssel. 4.3.2.5 Minden egyes mentőmellényt és egyéb megfelelő egyéni úszóeszközt, amelyet a jelen 4.3 szakasz előírásai alapján szállítanak, a felhasználó személy feltalálásának megkönnyítése érdekében lássanak el elektromos világítással. 4.3.2.6 Ajánlás – Bármely forgószárnyas légijárművön, amelynek egyedi légialkalmassági bizonyítványát először 1991 január 1-én vagy ezt követően adták ki, a 4.3.2 pont előírása alapján szállított mentőtutajok legalább 50 %-a távirányítással legyen kibocsátható. 4.3.2.7 Ajánlás – A távirányítással nem kibocsátható és 40 kg-nál nehezebb mentőtutajok a kibocsátás megkönnyítése érdekében valamilyen mechanikus kibocsátó szerkezettel legyenek felszerelve. 4.3.2.8 Ajánlás – Bármely forgószárnyas légijármű esetében, amelynek egyedi légialkalmassági bizonyítványát először 1991 január 1. előtt adták ki, 1992 december 31. előtt teljesítsék a 4.3.2.6 és 4.3.2.7 pontok előírásait. 4.4 Az összes, kijelölt szárazföld felett üzemeltetett forgószárnyas légijármű Amennyiben a forgószárnyas légijárművet olyan szárazföldi területek felett üzemeltetik, amelyeket az érintett államok olyan területként jelölnek meg, ahol a kutatás és mentés különös nehézségekbe ütközik, a forgószárnyas légijárművet szereljék fel olyan jeladó berendezéssel és életmentő felszereléssel, beleértve a létfenntartási eszközöket is, amelyek nagy valószínűséggel megfelelnek az átrepülendő terület sajátosságainak. 4.5 Az összes, nagy repülési magasságon üzemeltetett forgószárnyas légijármű 4.5.1 Túlnyomásos kabin nélküli forgószárnyas légijármű Amennyiben a túlnyomásos kabinnal nem rendelkező forgószárnyas légijárművet nagy repülési magasságon kívánják üzemeltetni, azt szereljék fel a 2.9.1 pontban előírt oxigén tároló és adagoló berendezéssel. 4.5.2 Túlnyomásos kabinnal rendelkező forgószárnyas légijármű Ajánlás – Amennyiben a túlnyomásos kabinnal rendelkező forgószárnyas légijárművet nagy repülési magasságon kívánják üzemeltetni, azt szereljék fel a 2.9.2 pontban előírt belélegzésre alkalmas oxigén készlet tárolására megfelelő vészhelyzeti oxigén tároló és adagoló berendezéssel. 2007/70/II. szám 4.6 Az összes, műszerrepülési szabályok szerint üzemeltetett forgószárnyas légijármű A műszerrepülési szabályok szerint (IFR) üzemeltetett összes forgószárnyas légijárművet, vagy azokat, amelyek üzemeltetésük során egy vagy több műszer segítsége nélkül nem tarthatók a kívánt repülési helyzetben, szereljék fel:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes